calitatea artistică a pieselor. Cu cit tema este mai actuală, cu atit cerințele in ceea 
ce privește măiestria artistică faţă de dramaturg, regizor, actor, sînt mai mari. 
Discuţia „Regie şi contemporaneitate“, organizată de revista „Teatr“, a pus ascuţit 
mroblema tratării profund artistice, curajoase, cu un adevărat spirit cetățenesc, a 
wperelor despre contemporaneitate. 

In plin avînt creator este azi și opera contemporană sovietică. Compozitorul 
I. Dzerjinski a prezentat recent Teatrului Mare din Moscova noua sa operă 
Soarta unui om, după nuvela cu același titlu a lui Mihail Șolohov. După Pe Donul 
liniştit și Pămînt desțelenit, aceasta este a treia operă a lui I. Dzerjinski pe un 
libret la baza căruia a stat una din lucrările cunoscutului scriitor sovietic, de care 
îl leagă o veche prietenie și colaborare creatoare. Noua operă a lui I. Dzerjinski 
se caracterizează printr-o mare expresivitate. În afară de melosul caracteristic aces- 
tui compozitor, el introduce în Soarta unui om, recitativul. Înainte de începutul 
fiecărui act (sînt trei acte), eroul operei, Sokolov, apare în avanscenă și povestește 
istoria celor ce vor fi văzute cind se va ridica cortina. Compozitorul şi-a construit 
opera pe.contrastul între ceea ce se petrece cu Sokolov în prizonierat și gindurile 
lui în timp ce-l chinuiește dorul de patrie. Muzica actului trei este plină de 
optimism şi mîndrie pentru omul sovietic, care a rezistat la toate greutățile răz- 
boiului și a ieșit învingător. Scena finală arată reîntoarcerea lui Sokolov în patrie 
şi întîlnirea cu micul orfan pe care îl va înfia. 

Piesele Întîlniri pe drum de E. Braghinski, Flori vii de N. Pogodin, ca şi 
opera Soarta unui om de I. Dzerjinski, sînt poeme originale despre eroul timpului 
nostru, despre acei oameni, constructori ai unei lumi noi, a căror viață este pă- 
trunsă de un autentic eroism. Astfel, tema contemporană pătrunde tot mai puter- 
nic în viața teatrului sovietic. 

E încă prea devreme să vorbim despre desfășurarea stagiunii teatrale de la 
Moscova, dar începutul ei este promiţător. 


Moscova. decembrie 1960 


Aleksandr Gherşkovici 


lector ia Institutul de Artă teatrală 
mA. V. Lunacearski'“ 


MARIONETA ELECTRONICĂ 
ŞI PĂRINTELE El, DOMNUL AKAKIA VIALA 


Părerea că, în viitorul apropiat, li- 
teratura va intra într-o zonă de întu- 
neric şi dezinteres unanim, rămînînd 
numai o legendă aurită a altor timpuri 
și o nostalgie tristă a cîtorva inimi 
singulare, străbate azi o seamă de 
studii ale  esteticienilor occidentali. 
Spaima că omul va intra în umbra 
ştiinţei şi a tehnicii, iar inteligența 
artistică va trebui să se plece învinsă 
în fața superiorității lor, e strigătul 
de neputinţă care se aude tot mai des 
în publicaţiile burgheze. Din cînd în 
cînd se ivește însă cineva care propune 
literaturii formule de longevitate, so- 


luţii de regenerare. Este mai totdeauna 
în scrisul lui o cutezanţă obosită, . 
un entuziasm uzat, o nădejde timo- 
rată, ca şi cum ar ști din capul lo- 
cului că totul nu-i decît un paleativ. 
Nici o clipă el nu-şi închipuie că 
inaugurează un ev nou. lată-l de 
pildă, pe Akakia Viala, care în „Re- 
vue d'Esthetique“ (numerele 1 şi 2 
din 1960) supune aprobării generale 
un proiect de „reîntinerire“ a teatru- 
lui prin eliminarea actorilor de pe 
toate scenele și înlocuirea lor cu ma- 
rionete. Nu e un condei inspirat şi 
violent acela care ne cheamă să-l 

ascuităm. Parola lui de comuniune şi 
tinerețe e scrisă fără vlagă şi fără 
prea mare credinţă, ca de un om oste- 
nit, care nu vrea să supere pe ni- 
meni, ci caută -numai să smulgă un 
consimțămiînt pentru inovaţia sa, să 
obţină un .acord pentru „revoluţia“ 
sa estetică. 

În primele decenii ale veacului, 
„revoluțiile“ în artă porneau în Fran- 
ţa din mansarde cu zidurile mâncate, 
cu ferestrele mici şi strimbe, şi se 
desăvîrșeau în cafenele obscure, prin- 
tre interpelări agresive şi speranţe 
absolute, între un şvarţ şi un absint. 
Cu înfățișare de justiţiari şi de pro- 
feţi, autorii lor lansau manifeste în- 
tr-o atmosferă de clandestinitate şi 
mister. Acum, centrul de „insurecție“ 
artistică a fost mutat, fără ca cineva 
să se îngrijească prea mult de sem- 
nificaţii, într-o revistă estetică, sub- 
venționată de stat şi patronată de 
universitate. În aula acestei instituţii, 
proclamațţiile de ieri au devenit re- 
forme cu asentimente sus-puse, iar 
neconformiștii, persoane de încredere 
care nu protestează cit de cit împo- 
triva oficialităţii, ci îşi dau mîna cu 
ea în mod deschis, așa cum face 
Akakia Viala. În adevăr, lui A. V. 
nu îi trebuie public, nu îi trebuie 
combatanți, nu îi trebuie rezistenţă, 
fie ea chiar formală, el nu are de 
apărat nici măcar aparențele. Din 
toate paginile articolului său respiră 
un puternic spirit conservator. A. V. 
nu e indignat de tranzacţiile artis- 
tice, nu este speriat de impasul tea- 
trului în Franţa. Semnalînd închide- 
rea a numeroase săli de spectacole, 
puţinătatea publicului în cele exis- 
tente, lipsa de originalitate a multor 
producții, slabul interes al scriitori- 
lor pentru dramaturgie, el nu se pre- 
zintă ca un răzvrătit. Instinctul său 
de clasă e tenace şi nu-i îngăduie 
nici o izbucnire, fie ea de circum- 
stanţă. 

Autorul articolului din „Revue 
d'Esthetique“ pledează, nu fără o tai- 
nică ezitare, pentru introducerea pe 
toate scenele a unor marionete de 
plastic, mînuite printr-un fel de apa- 
rat electronic, care să capteze cu o 
fidelitate maximă, impulsurile artis- 
tice ale mînuitorului, redîndu-i prin 
ultrasunete gîndirea. 

\ Elecma se numeşte noul instrument 
de interpretare „artistică“, propus de 
A. V. în locul actorilor, şi panteatru 
formele particulare ale dramaturgiei 
căreia marioneta electronică trebuie 

să-i fie sufletul. „„Robotul-artist — 
scrie A. V. — nu e o elucubraţie 
ştiinţifico-fantastică, ci un fapt per- 
fect realizabil prin desăvirşirea unei 
sinteze de soluţii științifice aflate de 
mult în stadiul aplicaţiei practice“. 
Şi mai departe: „Teatrul electronice 
va oferi spectacole integrale şi nu re- 
prezentațţii depinzind de colaborarea 
complexă și cele mai adesea anarhi- 
că a autorului, a regizorului, a acto- 
rului, a figuraţiei, a orchestrei şi a 
dirijorului, ci supuse unei voințe uni- 
ce, şi anume a  artistului-maşinist, 
care va verifica pe un ecran de tele- 
viziune rezultatele artistice ale miş- 
cărilor sale“. În felul acesta, socoate 
A. V., intenţiile autorului vor fi re- 
transmise cu o mai mare stricteţe. 
Dacă una din publicaţiile franceze 
de prestigiu acordă „inovației“ lui 
A. V. un loc de seamă în sumarul 
unui număr consacrat în întregime 
teatrului, este fiindcă la prima ve- 
dere ea seduce, prin ceea ce are ex- 
travagant, un public obosit şi înspăi- 
mîntat în urma unei perseverente 
acțiuni propagandistice despre concu- 
rența ştiinţei asupra artei, şi de ase- 
menea fiindcă pare a oferi nu numai 
o soluţie comodă pentru reutilarea 
scenei cu aparataj tehnic modem, 
dar şi o modalitate de a spori ex- 
presivitatea teatrului. Nimeni nu nea- 
gă folosul pe care-l poate dobiîndi 
scena de pe urma celor mai noi câş- 
tiguri ale tehnicii, nimeni nu se în- 
doiește că în domeniul teatrului de 
marionete ziua de miine poate aduce 
revelaţia unor mijloace de animaţie 
fermecătoare ca mlădiere şi energie, 
dar îndepărtarea definitivă a artişti- 
lor, a căror capacitate e limitată şi 
debilă prin definiţie, şi înlocuirea lor 
cu roboţi care ating perfecțiunea tot 
prin definiție nu reprezintă o „re- 
formă“ în numele progresului, așa 
cum ne-o prezintă A. V., ci dimpo- 
trivă. Mai toate „revoluțiile“ de acest 
fel s-au făcut, fireşte, în numele pro- 
gresului, şi toate voiau înlocuirea pro- 
cesului de creaţie, care nu e infaili- 
bil, cu precizia unui mecanism, aşa 
încît reformele propuse de A. V. nu 
ne sperie prea mult, am zice chiar că 
intră în tradiția modernismului. 
„Acolo unde omul nu poate accede, 
marioneta degajată de legile umane. 
de  contingenţe, atinge înălţimi pe 
care numai spiritul le poate urma 
pe o cale de vis şi fantezie“, încearcă 
să ne convingă A. V. de avantajele 
mașinii asupra omului. Convingerea 

sa entuziastă, și anume că ființa uma- 
nă va ocupa prin intermediul păpuşii 
de plastic, condusă electronic, „un 
loc în lumea din care automatismul 
părea s-o excludă pentru totdeauna“, 
e de o naivitate dezarmantă. Așadar, 
teama lui A. V. era că inteligența 
omului nu va reuși să țină pasul pe 
scenă — ca şi în alte domenii unde 
e loc pentru inițiativă personală şi 
deci pentru eroare — cu mecanismele 
admirabil reglate ale tehnicii moder- 
ne. Așadar, A. V. e îngrijorat de ca- 
rențele, de  imperfecțiunile  bietului 
creier omenesc. De aceea, preconizea- 
ză el înlocuirea artiștilor cu aparate 
cărora nici o emoție nu le deviază 
expresia și nici un gînd nu le trans- 
figurează faţa. 

Suprema nădejde care-l animă pe 
prorocul teatrului electronic este că, 
în acest chip, omul nu va mai fi om, 
ci va reuși să intre, ca un egal între 
egali, în rindul roboților. Dar, pentru 
a-l parafraza pe Corneille, e un ex- 
ces de onoare la care nu aspirăm. 
Noi — o spunem cu toată modestia — 
dorim să rămînem oameni. 

E suficient să meditezi, mașina as- 
cultă și transcrie pur ideea, fără a- 
daosuri și contrafaceri, ne încurajea- 
ză A. V. Această proteză dăruită in- 
teligenţei, această cirjă oferită senti- 
mentelor noastre pentru veacul ato- 
mic are în sine ceva de-a dreptul 
înduioșător. Mai ales cînd vine din 
partea cuiva care nu vrea decît... 
progresul. În adevăr, marioneta — 
pledează A. V. — nu păstrează nimic 
dincolo de gesturi şi soluţionează 
explicit stări sufletești pe care viața 
le-a lăsat necomplete şi vagi. Să 
schimbăm rapid scăderile unui tem- 
perament artistic cu garanţiile unei 
vocaţii automate, insistă A. V. Căci 
acolo unde omul evoluează într-o ne- 
terminată piruetă lăuntrică, păpuşa 
pune ordine și claritate. Mișcarea nu 
va fi niciodată prea dură pentru gin- 
dul visat, prea blindă pentru asperi- 
tatea voită, ci tocmai pe măsură. To- 
tul va fi ca într-o oglindă care pri- 
mește şi retrimite, fără să altereze, 
căci nu păstrează urma nici unui 
lucru. 

Emoţionant scrupulul lui A. V., ca 
nici un gînd și nici un simțămiînt să 
nu-și piardă expresia lor exactă, ri- 
guroasă, imediată! În adevăr, o pro- 
poziție își ratează uneori semnificaţia 
în jocul unui actor, elanul își pierde 
cîteodată sensul în interpretarea lui. 
Cel mai simplu lucru este, de aceea, 


să renunțăm la această sensibilitate 
deficitară şi să apelăm la maşina e- 
lectronică, ce receptează pe loc şi 
transmite pe loc într-o contagiune 
abuzivă, dar perfectă. 

Articolul lasă însă cîteva probleme 
deschise. Nu ştim, de pildă, cum va 
arăta în noul alfabet artistic o în- 
toarcere spre straturile amintirilor, 
sau o dezbatere lăuntrică. Dar, pre- 
supunem că lucrurile acestea vor fi 
reglementate din oficiu, vor fi in- 
terzise şi chiar pedepsite. Presupu- 
nem că toate sentimentele vor fi pu- 
blice şi manifeste, brodate în carnea 
de plastic a marionetei. Şi cum robo- 
tul nu va avea nimic în urma sa şi 
nimic înaintea sa, va fi deci senin, 
optimist şi fericit. 

Mai e nevoie să spunem că con- 
cepția estetică de la care porneşte 
A. V. este o formă de dezumanizare, 
care se încadrează într-un curent mai 
larg al gîndirii burgheze, caracterizat 
prin generalizarea rolului și atributelor 
ciberneticii? Căci arta presupune — 
prin natura ei — un proces de elabo- 
rare interioară şi de reflexie. Nici un 
artist nu renunţă la munca pregătitoa- 
re și nu se încrede în caracterul fericit 
al primului impuls, retransmis fără 
concursul conştiinţei şi în ciuda ei. 
O creaţie e o lungă serie de confrun- 
tări, de experienţe, de erori şi corec- 
tări, un laborator mintal în care via- 
ţa își retrăiește încă o dată sensul. 
Arta nu e o simplă transcriere a 
vieţii, ci ridicarea ei la o expresie 
sintetică, la un grad de tipicitate, 
nu e o îngrămădire de fapte, ci o 
alegere de semne caracteristice. Far- 
mecul artei este că readuce totul la 
sensibilitate și rațiune, că bucură şi 
tulbură, obligiîndu-te să iei cunoştinţă 
de fenomenele vieții şi să le dai un 
conţinut unic, să le creezi cu sufletul 
tău, din nou. E oare necesar să repe- 
tăm că toate acestea nu se făptuiesc 
prin renunțare la personalitate? Cea 
mai funestă dintre prostii este aceea 
de a trece pe seama unui robot per- 
fect ceea ce trebuie să exprime o in- 
dividualitate artistică  „imperfectă“. 

Gimnastica marionetelor, jocul lor 
de torme înseamnă practic un fel de 
a face abstracţie de realitate, lucru 
pe care, de altfel, esteticianul nos- 
tru îl spune atunci cînd declară ri- 
tos că, după opinia sa, artă şi realism 
sînt noţiuni antagonice. 

În adevăr, marioneta electronică re- 
prezintă de fapt pentru A. V. un mij- 
loc de a fractura coerenţa existenței 

şi de a transporta meditaţia, din cea 
mai clară regiune a conştiinţei în- 
tr-un fel de noapte interioară în care 
totul se destramă într-un peisaj ireal, 
cu sunete şi luciri de coșmar. Re- 
curgînd la marioneta electronică, A. V. 
vrea să aducă pe scenă „valorile poe- 
tice“ ale vieţii, vrea să intre în con- 
tact cu abstractul, indicîndu-ne dru- 
mul spre stele. El ţintește să prindă 
imaginea „pură“ a lumii, trecerea 
dezordonată a clipelor, învălmășeala 
lucrurilor şi sentimentelor. 

O afirmă explicit. „Această posibi- 
litate de investigaţie a supranaturalu- 
lui şi a abstractului, care să aducă 
marionetele la nivelul artei prin in- 
termediul unei tehnici, comportă pen- 
tru teatru noi mijloace de evaziune 
(subl. n.) imposibil de imaginat în- 
tr-un teatru cu actori.“ 

De aceea și vrea el să-l joace pen- 
tru început pe Ionesco, fiindcă în pie- 
sele acestui autor viața e o școală 
exemplară a eșecului, conversaţia în- 

tre oameni — un zgomot absurd de 
porți care se deschid către nicăieri, 
iar întimplările — o parodie a exis- 
tenţei. 

Să ne închipuim însă un spectacol 
de teatru electronic. Păpușa mișcă o 
mînă, rostește o replică, lăsindu-se 
impulsionată electronic. Cind, la sfîr- 
şitul piesei, te uiţi cu dezolare la 
cîmpul de gindire pe care l-a de- 
vastat cu trăsăturile ei stranii, con- 
staţi că o idee logică află în acest 
teatru nesfirşite nuanțe pentru a fi 
pervertită, un ciclu de cugetare — ne- 
numărate posibilităţi pentru a se de- 
tracta, iar un fenomen de viaţă — 
infinite surse pentru a-și întuneca 
sensurile, devenind o întîmplare fără 
legi, fără puncte cardinale, un haos. 
Iată deci că marioneta electronică 
nu-i o „revoluție“, ci o veche formă 
a ideologiei burgheze de a înstrăina 
omul de conștiința sa. 


B. Elvin 

